Diari Oficial de la Generalitat Valenciana


Sumari del DOGV 5341, del 07-09-2006 (2006/10736)

RESOLUCIÓ de 14 de juliol de 2006, de la Conselleria de Cultura, Educació i Esport, per la qual s'accepta la donació efectuada per D. Ricardo J. Vicent Museros, Sra. Catherine Baudin Mazin, D. Gonzalo Sales Nogués i Sra. Livia-Ida Genovés Farinetti, a favor de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5341

Data del DOGV
:   07-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10854


Data del document
:   14-07-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * cultura regional
    * donació
    * obra d'art

RESOLUCIÓ de 14 de juliol de 2006, de la Conselleria de Cultura, Educació i Esport, per la qual s'accepta la donació efectuada per D. Ricardo J. Vicent Museros, Sra. Catherine Baudin Mazin, D. Gonzalo Sales Nogués i Sra. Livia-Ida Genovés Farinetti, a favor de la Generalitat. [2006/10522]  
Els senyors D. Ricardo J. Vicent Museros, Sra. Amparo García Monserrat, D. José Huguet Chanzá, Sra. Catherine Baudin Mazin, D. Gonzalo Sales Nogués i Sra Livia-Ida Genovés Farinetti han tingut la generositat d'oferir a la Generalitat la donació d'una col·lecció integrada per maquinària, utensilis, llibres, gravats, xilografies, serigrafies i pedres litogràfiques entorn de la temàtica de la impremta valenciana, a títol gratuït i amb destí al futur Museu de la Impremta.  
La col·lecció objecte de donació es compon de 613 peces, i engloba tres col·leccions independents entres si i completament articulades entorn de la temàtica de la història de la impremta i les arts gràfiques de la Comunitat Valenciana.  
D'acord amb l'informe tècnic que consta en l'expedient, esta col·lecció posseïx un valor extraordinari, ja que permet efectuar un recorregut històric a través de l'evolució de la impremta i oferix al seu torn una magnifica col·lecció d'obra gràfica.  
De conformitat amb l'article 43.5 de la Llei 14/2003, de 10 d'abril, de Patrimoni de la Generalitat Valenciana, que establix que l'acceptació d'herències, llegats i donacions a favor de la Generalitat, quan es referisca a béns mobles integrants en el patrimoni cultural valencià, correspon a la Conselleria competent en matèria cultural.  
I en ús de les competències que se li assignen a la Conselleria de Cultura, Educació i Esport pel Decret 8/2004, de 3 de setembre, i les funcions que s'atribuïxen al seu titular per l'article 6 del Decret 183/2004, d'1 d'octubre, pel qual s'aprova el Reglament Orgànic i Funcional de la Conselleria de Cultura, Educació i Esport, resolc:  
Primer  
Acceptar la donació de D. Ricardo J. Vicent Museros, Sra. Amparo García Monserrat, D. José Huguet Chanzá, Sra Catherine Baudin Mazin, D. Gonzalo Sales Nogués i Sra. Livia-Ida Genovés Farinetti, realitzada a favor de la Generalitat de la col·lecció de la seua propietat composta de 613 peces.  
La citada col·lecció està integrada per maquinària, utensilis, llibres, gravats, xilografies, serigrafies i pedres litogràfiques entorn de la temàtica de la impremta valenciana. S'acompanya a la present Resolució fotografies i fitxes amb dades tècniques com a part inseparable d'esta.   
Segon  
Esta resolució produirà efectes l'endemà al de la seua notificació als donants, en els termes previstos en els articles 58 i 59 de la Llei 30/1992, de 26 de novembre, i en l'article 632 del Codi Civil, o, si és procedent, des de la publicació en el Diari Oficial de la Generalitat, en els termes previstos en els dits preceptes.  
La present acceptació serà comunicada a la Conselleria d'Economia, Hisenda i Ocupació.  
València, 14 de juliol de 2006.. El conseller: Alejandro Font de Mora Turón.